चिल्का झील भारतीय राज्य उड़ीसा में एगो प्राकृतिक झील बा। ई अपना ख़ास जीवबिबिधता खातिर रामसर नमभूमि सभ में सामिल बा। झील के बिस्तार पुरी, खुर्दा आ गंजम जिला में बा आ ई कुल 1100 वर्ग किलोमीटर के रकबा कभर करे ले। ई समुंद्र, मने कि बंगाल के खाड़ी से जुड़ल बा आ एह तरीका से ई भारत के सभसे बड़ लैगून हवे। कुछ स्रोत एकरा के दुनिया के दुसरा सभसे बड़ लैगून भी बतावे लें। ई इहाँ पावल जाले वाला बिबिध चिरई सभ के खाती भी मशहूर बा आ फ्लेमिंगो सभ खातिर खासतौर से जानल जाले। एही कारण ई चिरई बिहार भी घोषित कइल गइल बा आ एगो प्रमुख संरक्षण क्षेत्र हवे।